Olav Kyrres gate (Trondheim)

Olav Kyrres gate er en gate ved Elgeseter og Øya i Trondheim som går vestover fra Elgeseter gate gjennom sentrale deler av sykehusområdet St. Olavs hospital og flere tilknyttede gater før den ender ved Ceciliebrua over Nidelva. Bebyggelsen langs gaten består i all hovedsak av bygninger tilknyttet sykehuset. 

Traseen har blitt endret flere ganger, i henholdsvis 1917, 1958, 2005 og 2012. Ved siste utvidelse ble gaten forlenget til Ceciliebrua etter at den tidligere endte ved plassen øst for høyblokka (1958–2010). Mellom Elgeseter gate og Harald Hardrådes gate har gaten siden begynnelsen av 2000-tallet hatt midtstilt allé med separate kjørefelt og inn- og utgang til parkeringskjeller. 

Gaten fikk sitt navn i 1899 og ble oppkalt etter kong Olav Kyrre (ca 1050–1093), som var sønn av Harald Hardråde og Norges konge fra 1067 og frem til sin død. Olav Kyrres gate har også blitt kalt Sykehusveien på folkemunne.

Bygninger og annet langs Olav Kyrres gate 
3: Tidligere Fischebygget, oppført 1964–1966 og revet. Arkitekt Axel Paul Rutger Guldahl.
6: Revmatismehuset, St. Olavs hospital.
9: Fred Kavli-bygget, tidligere Medisinteknisk forskningssenter, St. Olavs hospital. Oppført 1993–1994 etter tegninger av Per Knudsen Arkitektkontor, tidlelt Houens fonds diplom i 1994.
10: Kunnskapssenteret, St. Olavs hospital.
11: Kvinne-Barn-Senteret, St. Olavs hospital.
13: Bevegelsessenteret, St. Olavs hospital.

Bildegalleri

Referanser

Litteratur 

Veier i Trondheim
Elgeseter
Øya (Trondheim)